Hjertevarme barnetanker | Diaperdivadiary
Hjertevarme barnetanker
1 desember, 2013 by Diaperdiva
Jeg raste inn på Meny for å få lørdagshandelen unnagjort. Jack og jentene satt og ventet i bilen utenfor. Utenfor befant det seg også en rumensk tigger. Den store snuppa lurte på..
«Har hun ikke hun ben, kan ikke hun gå?»
«Jo hun har ben, hun kan gå»
«Kan hun ta av seg lua?»
«Ja hun kan det..»
«Hvorfor går hun ikke hjem?»
«Hun har ikke noe hjem..»
«Har hun ikke hjem?!»
«Nei hun bor ikke sånn som oss.»
«Hun bor i telt..»
Etter en lang tenkepause, har ressonementet til den løsningsorienterte treåringen konkludert med at..
«Jamen da må vi bygge et hus til hun!»
Treåringen ser seg rund, peker på noen leiligheter, og foreslår at..
«Hun kan jo bo der!!»
«Men det bor folk der, så der kan hun ikke bo.»
«Ja det må vi visst Storesnupp!»
For å være helt ærlig… Jeg så ikke at det satt noen der og tigget, da jeg passerte henne på vei inn.
Apropos hjertet hennes. Hun inviterer alle hjem på besøk. Foreldrene til barna i barnehagen, tilfeldige mennesker på Meny.. Alle er velkommen hjem til oss. Jeg står bak og nikker og smiler (og håper de takker høflig nei..) Hun er åpen og direkte, som en nordlending, som en spanjol. Alle inkluderes, med en empati som jeg ikke er helt sikker på hvem hun har arvet fra..
Er det bare jeg som synes det er litt pes at mine familiemedlemmer driver og inviterer hjem tilfeldige mennesker på butikken? Er den omsorgen og inkluderingen som barn har, noe som avtar, eller risikerer jeg å måtte huse alle romfolkene etterhvert?
..Nå skal det sies at jeg håper at du aldri mister den egenskapen det er, å være snill og god mot.. alle! Jeg har noe å lære av deg..
This entry was tagged Barna, Diary, Løsningpåproblemet, Øyeblikkverdtåhuske, Quotes, Samfunn, skryt, stoltavmittavkom, Storesnupp4president. Bookmark the permalink.
← GDS: Trolldeig
13 thoughts on "Hjertevarme barnetanker"
1 desember, 2013 at 17:47
1 desember, 2013 at 18:02
Så søt og omtenksom! Skulle ønske de aldri måtte oppleve noe som fjerner denne renheten i tankene deres
Drømmelykke would like you to read.. Kakemenn på agendaen
1 desember, 2013 at 19:34
hihi,så god snuppa di er ja,barnehjerter har vi alle noe å lære av
inger would like you to read.. Pause…
1 desember, 2013 at 20:08
Så herlig hun er! Håper dere slipper å huse mange fremmede mennesker, men at hun aldri slutter å bry seg om andre
Hanna would like you to read.. 10 enkle julepynter du kan lage selv
1 desember, 2013 at 20:16
Nydelig og rørende!!
1 desember, 2013 at 22:17
Disse barna, vi skulle alle vært som dem. Innimellom
Vigdis would like you to read.. Et og et halvt år som mamma
1 desember, 2013 at 23:18
Så herlige som vil ordne opp, blir nok lik sin mamma hun
4 barns mamma would like you to read.. Nissen trenger hjelp.
2 desember, 2013 at 00:14
Du skal ikke se bortifra at den jenta er godt oppdratt:) Søte lille Storesnupp!
NB! Du hadde rett i at trolldeig måtte steike dritlenge!! 10 timer og fortsatt ikke ferdig… Får håpe de tåler å ligge over natta uten varme:)
Sovebebibloggen would like you to read.. Virkelig?
2 desember, 2013 at 11:37
Fine lille hjertet
2 desember, 2013 at 16:32
Kidsa mine inviterer stadig med seg en haug med sultne, ofte ukjente folk hjem- som regel midt på natta.
Sammen tømmer de kjøleskapet og de sovner gjerne over-av og til på do for eksempel.
Så nei, du behøver ikke å bekymre deg, den omsorgen og inkluderingen avtar så absolutt ikke, men det heter ikke nestekjærlighet lenger men nachspiel
2 desember, 2013 at 22:16
Du kunne jo slå deg sammen med biskopen i Bodø og la romfolket telte i hagen din.. Her hos oss er det vel mest jeg som inviterer folk hjem. Senest den nye turnuslegen, mannen og ungen som vi aldri hadde møtt. Bodde på gjesterommet i to uker. Var så trivelig at. Og Yme lærte seg å kose av dattera deres..